4.

Se introduce următorul articol: „Articolul 26b Cultivare Statele membre pot adopta , după o examinare pentru fiecare caz în parte, măsuri de restricționare sau de interzicere a cultivării tuturor OMG-urilor sau a anumitor OMG-uri , a unor grupuri de OMG-uri definite în funcție de cultură sau de anumite caracteristici sau a tuturor OMG-urilor autorizate în conformitate cu partea C din prezenta directivă sau cu Regulamentul (CE) nr. 1829/2003 și care constau din soiuri modificate genetic introduse pe piață în conformitate cu legislația Uniunii relevantă privind comercializarea semințelor și materialului săditor în tot teritoriul lor sau într-o parte a acestuia, cu condiția ca: [AM 40] (a) măsurile respective să se bazeze pe: (i) motive justificate corespunzător legate de impactul asupra mediului la nivel local sau regional, alte motive decât cele legate de evaluarea efectului advers asupra sănătății și a mediulucare ar putea rezulta din diseminarea deliberată sau din introducerea pe piață a OMG-urilor , și care este complementar impactului asupra mediului examinat în temeiul părții C din prezenta directivă sau pe motive care țin de gestionarea riscurilor. Aceste motive pot cuprinde: — prevenirea dezvoltării rezistenței la pesticide a buruienilor și dăunătorilor; — caracterul invaziv sau persistența unui soi MG sau posibilitatea încrucișării cu plantele cultivate sau cu cele sălbatice; — prevenirea impactului negativ asupra mediului local provocat de schimbările în domeniul practicilor agricole legate de cultivarea OMG-urilor; — menținerea și dezvoltarea unor practici agricole care îmbină mai bine producția cu sustenabilitatea ecosistemelor; — menținerea biodiversității locale, inclusiv anumite habitate și ecosisteme, sau a anumitor caracteristici naturale și ale peisajului; — absența sau insuficiența datelor privind efectele adverse potențiale de diseminare a OMG-urilor asupra teritoriului sau a biodiversității statului membru; (ii) motive legate de impactul socio-economic. Aceste motive pot cuprinde: — impracticabilitatea sau costurile ridicate ale măsurilor de coexistență sau imposibilitatea punerii în aplicare a măsurilor de coexistență din cauza unor condiții geografice specifice, cum ar fi prezența unor insule mici sau a unor zone montane; — necesitatea de a proteja diversitatea producției agricole; sau — necesitatea de a asigura puritatea semințelor; (iii) alte motive care pot cuprinde utilizarea terenurilor, amenajarea teritoriului sau alți factori legitimi; [AM 41] (aa) în cazurile în care măsurile respective se referă la culturi MG care sunt deja autorizate la nivelul Uniunii, statele membre să se asigure că agricultorii care au cultivat aceste culturi în mod legal dispun de suficient timp pentru a finaliza activitățile aferente sezonului de cultivare în curs; [AM 17] (ab) măsurile respective să facă obiectul unei analize independente a costurilor și beneficiilor, ținând seama de alternativele posibile; [AM 42] (ac) măsurile respective să fi făcut, în prealabil, obiectul unei consultări publice cu o durată minimă de 30 de zile; [AM 19] precum și (b) aceste măsuri să fie în conformitate cu tratatele , în special cu principiul proporționalității . [AM 20] În aceleași condiții, regiunile din cadrul statelor membre pot de asemenea adopta măsuri de restricționare sau interzicere a cultivării OMG-urilor pe teritoriul lor. [AM 51] Statele membre pun aceste măsuri la dispoziția tuturor operatorilor interesați, inclusiv a producătorilor agricoli, cu cel puțin șase luni înainte de începerea perioadei de vegetație. În cazul în care OMG-ul în cauză este autorizat cu mai puțin de șase luni înaintea începerii perioadei de vegetație, statele membre publică măsurile respective imediat după adoptarea acestora. [AM 43] Statele membre adoptă respectivele măsuri pentru o perioadă maximă de cinci ani și le revizuiesc cu ocazia reînnoirii autorizației OMG-ului. [Am 22] Prin derogare de la Directiva 98/34/CE, statele membre care intenționează să adopte măsuri motivate în temeiul prezentului articol le comunică celorlalte state membre și Comisiei, până cel târziu cu o lună înainte de adoptarea acestora, în scopul informării.” [AM 23]